Böyükxanım Əliyeva (həkim)

Böyükxanım Abdulla qızı Əliyeva () — Azərbaycanlı Sovet həkimi, Sosialist Əməyi Qəhrəmanı (1978).

 Həyatı və fəaliyyəti 
Böyükxanım Əliyeva 1923-cü il iyunun 18-də Bakı şəhərinin Əmircan qəsəbəsində anadan olub. Nəriman Nərimanov adına Azərbaycan Tibb İnstitutunu bitirib. Əmək fəaliyyətinə 1944-cü ildə Astara rayonunun Mötalayataq kəndində tibb məntəqəsinin müdiri vəzifəsində başlayıb. 1946-cı ildən Ərçivan kəndində poliklinika müdiri, 1950-ci ildən isə təqaüdə çıxana qədər Ərçivan kənd ərazi xəstəxanasının baş həkimi işləyib.

SSRİ Ali Soveti Rəyasət Heyətinin 23 oktyabr 1978-ci il tarixli qərarı ilə milli səhiyyə xidmətlərinin inkişafında böyük xidmətlərinə görə Əliyeva Böyükxanım Abdulla qızı Sosialist Əməyi Qəhrəmanı adına layiq görülmüş, "Oraq və çəkic" qızıl medalı və Lenin ordeni ilə təltif edilmişdir.

2001-ci ildə Astara rayonunun Ərçivan kəndində vəfat edib.

 Mükafatları 
 Sosialist Əməyi Qəhrəmanı (1978)
 Lenin ordeni (1978)
 Qırmızı Əmək Bayrağı ordeni (1961)
 Azərbaycan SSR əməkdar həkimi (1960)
 Azərbaycan SSR Ali Sovetinin Fəxri Fərmanı

 Mənbə 
 Депутаты Верховного Совета СССР. Десятый созыв.. — Москва: Известия СДТ СССР, 1979.
 АЛИЕВА Бёюкханум Абдулла кызы // Ученые-медики — Герои Социалистического Труда. — Москва: Медицина, 1988.

Kateqoriya:SSRİ Ali Sovetinin Millətlər Sovetinin X çağırış deputatları